Selv om hun ikke hadde skolegang utover Christiania Orthopediske og Medico Mekaniske Senter, leste hun mye og var opptatt av litteratur. Hun vokste opp i et borgerlig miljø, der faren var lege med stor kontaktflate. Hun beveget seg i «de øvre sjikt». Selv samarbeidet hun tett med leger og psykiatere, men hadde lite til overs for psykologer, som hun syntes behandlet pasientene for teoretisk.